**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 0406 / 09.05.2019г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ, във връзка с чл.134, ал.1, т.1, чл.110, ал.1, т.1 и т.5 и реда по чл. 128, ал.1, ал. 3, ал.5 и ал.7 от ЗУТ и Решение по т.№ 4 от Протокол № 10 / 20.09.2018г. на ОЕСУТ при Община Севлиево се одобрява:

**Подробен устройствен план (ПУП) – План за застрояване (ПЗ) и Парцеларни планове (ПП) за техническа инфраструктура с трасета за водоснабдяване и електрозахранване за промяна предназначението на ПИ 199037, м. “Гьолът“ по КВС на с. Столът с ЕКАТТЕ 69451, Община Севлиево, със следното съдържание :**

ПУП – ПЗ предвижда: Промяна предназначението на ПИ № 199037 м. “Гьолът“ по КВС на с. Столът с ЕКАТТЕ 69451, Община Севлиево, от ливада в урегулиран поземлен имот за обществено обслужване – летен навес за сватбени и др. тържества и параклис.

Новото предназначение е в съответствие с действащата УЗ („Од“) от ОУПО Севлиево, одобрен с Решение №171, т.3 / Протокол №9 / 23.10.2018г. на Общинския Съвет – Севлиево, като план от по - горна степен.

Новия урегулиран поземлен имот, представляващ ПИ № 199037 се нормира с пределно допустими устройствени показатели, както следва:

* **начин на застрояване – свободно „е”;**
* **характерна застрояване – Н макс. – 10,00м;**
* **Максимална плътност на застрояване – 70%;**
* **Максимален коефициент на интензивност – 2;**
* **Минимална озеленена площ – 30%;**
* паркиране и гариране, съобразно правилата и нормите на чл.43 от ЗУТ;
* ограничителни линии на застрояване от графичната част на ПУП - ПЗ;

ПУП - ПП за трасе на електрозахранване: Трасето на електропровода започва от съществуващ стълб в ПИ 197007 /СБС № Б-19, извод „Душево“/, преминава през местен път ПИ 000532 по КВС на землище на с. Столът и достига до имота.

Трасето е с **обща дължина - 726,30м.** Сервитута на трасето е 2,00м, симетрично от двете страни на провода, с обща ширина 4,00м.

ПУП - ПП за трасе на водоснабдяване: Трасето на водопровода е продължение на одобрено трасе за захранване на ПИ 199006 и започва от т.7А, попадаща в обхвата на улица на населеното място на с. Стоилите, продължава през местен път ПИ 000532 – публична общинска собственост.

Трасето е с **обща дължина - 46,63м.** Сервитута на трасето е 0,90м симетрично от двете страни на провода.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 215 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 18.06.2019г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.